ທ່ານນາງອອງຊານ ຊູຈີ ເລື່ອນເວລາ ໃນການຫາສຽງ ຢູ່ເມືອງ Mandalay
ທ່ານນາງອອງຊານຊູຈີ ຜູ້ນໍາປະຊາທິປະໄຕຂອງມຽນມາ ເລື່ອນເວລາ ໃນການໂຄສະນາຫາສຽງ ທີ່ເມືອງ Mandalay
ຜູ້ນຳປະຊາທິປະໄຕຂອງມຽນມາ ທ່ານນາງອອງຊານຊູຈີໄດ້ເລື່ອນເວລາໃນການເດີນທາງ ໄປເຄື່ອນໄຫວທາງດ້ານການເມືອງ ທີ່ເມືອງ Mandalay ໃນເຂດພາກກາງຂອງປະເທດ ຍ້ອນທ່ານນາງຍັງບໍ່ທັນໄດ້ຮັບອະນຸຍາດ ໃຫ້ຈັດການໂຄສະນາຫາສຽງຂຶ້ນທີ່ສະໜາມກິລາ ເຕະບານແຫ່ງນຶ່ງ ໂຄສົກຂອງທ່ານນາງອອງຊານຊູຈີ ທີ່ເຄີຍໄດ້ຮັບລາງວັນໂນແບລຂະແໜງສັນຕິພາບຈາກ ພັກສັນນິບາດແຫ່ງຊາດເພື່ອປະຊາທິປະໄຕກ່າວຕໍ່ວີໂອເອພະແນກພາສາມຽນມາວ່າພວກ ຈັດແຈງຂອງພັກໄດ້ປະຕິບັດຕາມຄຳສັ່ງຂອງພວກເຈົ້າໜ້າທີ່ທ້ອງຖິ່ນ ເພື່ອຂໍອະນຸຍາດໃຊ້ ສະໜາມກິລາດັ່ງກ່າວ ໃນວັນເສົາມື້ອື່ນນີ້ ແຕ່ໂຄສົກເວົ້າວ່າ ພວກເຈົ້າໜ້າທີ່ກຳກັບນຳ ເລື່ອງເຕະບານໃນເຂດທ້ອງຖິ່ນ ຫຼັງຈາກໄດ້ເຈລະຈາກັນມາເປັນເວລາຫຼາຍມື້ແລ້ວໄດ້ແຈ້ງ ໃຫ້ພວກຈັດແຈງຂອງພັກຊາບວ່າສະໜາມກິລາເຕະບານຈະຖືກປິດເພື່ອການກວດກາຂອງ ລັດຖະບານ ໂຄສົກເວົ້າວ່າການໂຮມຊຸມນຸມທີ່ເມືອງ Mandalay ຈະມີຂຶ້ນຕາມພາຍຫຼັງຂະນະທີ່ທ່ານ ນາງອອງຊານຊູຈີ ທຳການໂຄສະນາຫາສຽງເພີ່ມຂຶ້ນເພື່ອເຂົ້າແຂ່ງຂັນໃນການເລືອກຕັ້ງທົດ ແທນນັ້ນ